CELEX: 32017R1093
Language: el
Date: 2017-06-20 00:00:00
Title: Εκτελεστικός κανονισμός (ΕΕ) 2017/1093 της Επιτροπής, της 20ής Ιουνίου 2017, για τον καθορισμό εκτελεστικών τεχνικών προτύπων όσον αφορά τον μορφότυπο των εκθέσεων σχετικά με τις θέσεις από επιχειρήσεις επενδύσεων και διαχειριστές αγοράς (Κείμενο που παρουσιάζει ενδιαφέρον για τον ΕΟΧ )

21.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 158/16
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1093 ΤΗΣ ΕΠΙΤΡΟΠΉΣ
   της 20ής Ιουνίου 2017
   για τον καθορισμό εκτελεστικών τεχνικών προτύπων όσον αφορά τον μορφότυπο των εκθέσεων σχετικά με τις θέσεις από επιχειρήσεις επενδύσεων και διαχειριστές αγοράς
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014 (1), για τις αγορές χρηματοπιστωτικών μέσων, και ιδίως το άρθρο 58 παράγραφος 5,
   Εκτιμώντας τα ακόλουθα:
   
               (1)
            
            
               Ο μορφότυπος της εβδομαδιαίας έκθεσης σχετικά με τις συνολικές θέσεις που κατέχονται ανά κατηγορία προσώπων για τα διάφορα παράγωγα επί εμπορευμάτων ή δικαιώματα εκπομπής ή παράγωγά τους που αποτελούν αντικείμενο διαπραγμάτευσης σε τόπους διαπραγμάτευσης θα πρέπει να αναλύει τις θέσεις σε θέσεις οι οποίες, κατά τρόπο αντικειμενικά μετρήσιμο, περιορίζουν τους κινδύνους που συνδέονται άμεσα με εμπορικές δραστηριότητες, λοιπές θέσεις και συνολικές θέσεις, προκειμένου να εξασφαλίζεται διαφάνεια σχετικά με τον διαχωρισμό μεταξύ χρηματοπιστωτικών και μη χρηματοπιστωτικών δραστηριοτήτων που συνδέονται με τα εν λόγω παράγωγα επί εμπορευμάτων, δικαιώματα εκπομπών ή παράγωγα αυτών.
            
         
               (2)
            
            
               Ο μορφότυπος των ημερήσιων αναφορών που παρέχουν πλήρη ανάλυση των θέσεων των επιχειρήσεων επενδύσεων και των πελατών τους σε παράγωγα επί εμπορευμάτων ή δικαιώματα εκπομπής ή παράγωγά αυτών που αποτελούν αντικείμενο διαπραγμάτευσης σε τόπους διαπραγμάτευσης, καθώς και σε οικονομικά ισοδύναμες συμβάσεις εξωχρηματιστηριακών παραγώγων, θα πρέπει να είναι διαρθρωμένος έτσι ώστε να υποστηρίζει την παρακολούθηση και την εφαρμογή των ορίων θέσης βάσει του άρθρου 57 της οδηγίας 2014/65/ΕΕ.
            
         
               (3)
            
            
               Οι θέσεις που έχουν προκύψει ως συνέπεια συναλλαγών αγοράς και πώλησης οι οποίες είναι επιμερισμένες σε διάφορες ημερομηνίες παράδοσης ή διάφορα εμπορεύματα ή ως αποτέλεσμα άλλων πολύπλοκων στρατηγικών θα πρέπει να αναφέρονται σε μη συγκεντρωτική βάση, εκτός αν ο συνδυασμός προϊόντων αποτελεί αντικείμενο διαπραγμάτευσης ως ενιαίο χρηματοπιστωτικό μέσο που ταυτοποιείται με κωδικό ISIN και οι θέσεις που κατέχονται σε αυτόν υπόκεινται σε συγκεκριμένο όριο.
            
         
               (4)
            
            
               Για την αποτελεσματική άσκηση των καθηκόντων τους, οι αρμόδιες αρχές και η Ευρωπαϊκή Αρχή Κινητών Αξιών και Αγορών (ΕΑΚΑΑ) θα πρέπει να έχουν στη διάθεσή τους δεδομένα τα οποία να μπορούν να συγκρίνονται μεταξύ των επιχειρήσεων επενδύσεων και των διαχειριστών αγοράς που διαχειρίζονται τόπους διαπραγμάτευσης. Η χρησιμοποίηση κοινού μορφοτύπου στις διάφορες υποδομές των χρηματοπιστωτικών αγορών διευκολύνει τη μεγαλύτερη χρήση του από ένα ευρύ φάσμα συμμετεχόντων στην αγορά, προωθώντας έτσι την τυποποίηση.
            
         
               (5)
            
            
               Για να διευκολυνθεί η απρόσκοπτη επεξεργασία και η μείωση του κόστους για τους συμμετέχοντες στην αγορά, θα πρέπει να χρησιμοποιούνται τυποποιημένοι μορφότυποι από όλες τις επιχειρήσεις επενδύσεων και τους διαχειριστές αγοράς που διαχειρίζονται τόπους διαπραγμάτευσης.
            
         
               (6)
            
            
               Η νέα νομοθεσία του Ευρωπαϊκού Κοινοβουλίου και του Συμβουλίου για τις αγορές χρηματοπιστωτικών μέσων, που καθορίζεται στην οδηγία 2014/65/ΕΕ και στον κανονισμό (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (2), εφαρμόζεται από τις 3 Ιανουαρίου 2018. Για να διασφαλιστεί η συνοχή και η ασφάλεια δικαίου, ο παρών κανονισμός θα πρέπει να εφαρμόζεται από την ίδια ημερομηνία.
            
         
               (7)
            
            
               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η ΕΑΚΑΑ στην Επιτροπή.
            
         
               (8)
            
            
               Η ΕΑΚΑΑ διενήργησε ανοικτές δημόσιες διαβουλεύσεις όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού συναφούς κόστους/οφέλους και ζήτησε τη γνώμη της ομάδας συμφεροντούχων κινητών αξιών και αγορών, που συγκροτήθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (3),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εβδομαδιαίες εκθέσεις
   1.   Οι επιχειρήσεις επενδύσεων ή οι διαχειριστές αγοράς που διαχειρίζονται τόπο διαπραγμάτευσης συντάσσουν την εβδομαδιαία έκθεση που αναφέρεται στο άρθρο 58 παράγραφος 1 στοιχείο α) της οδηγίας 2014/65/ΕΕ, χωριστά για κάθε παράγωγο επί εμπορευμάτων, δικαίωμα εκπομπών ή παράγωγο αυτού, που αποτελεί αντικείμενο διαπραγμάτευσης σε αυτόν τον τόπο διαπραγμάτευσης, σύμφωνα με τον μορφότυπο που καθορίζεται στους πίνακες του παραρτήματος I του παρόντος κανονισμού.
   2.   Οι εκθέσεις που αναφέρονται στην παράγραφο 1 περιλαμβάνουν το συνολικό αποτέλεσμα όλων των θέσεων που κατέχονται από τα διάφορα πρόσωπα σε καθεμία από τις κατηγορίες που παρατίθενται στον πίνακα 1 του παραρτήματος I σε ένα παράγωγο επί εμπορευμάτων, δικαίωμα εκπομπών ή παράγωγο αυτού, που αποτελεί αντικείμενο διαπραγμάτευσης σε αυτόν τον τόπο διαπραγμάτευσης.
   Άρθρο 2
   Καθημερινές εκθέσεις
   1.   Οι επιχειρήσεις επενδύσεων υποβάλλουν στις αρμόδιες αρχές την αναλυτική κατάσταση των θέσεών τους σύμφωνα με το άρθρο 58 παράγραφος 2 της οδηγίας 2014/65/ΕΕ μέσω καθημερινής αναφοράς θέσης, με τον μορφότυπο που καθορίζεται στους πίνακες του παραρτήματος II του παρόντος κανονισμού.
   2.   Η έκθεση που αναφέρεται στην παράγραφο 1 περιέχει όλες τις θέσεις για όλες τις προθεσμίες λήξης όλων των συμβάσεων.
   Άρθρο 3
   Μορφότυπος υποβολής εκθέσεων
   Οι διαχειριστές τόπου διαπραγμάτευσης και οι επιχειρήσεις επενδύσεων υποβάλλουν τις εκθέσεις που αναφέρονται στα άρθρα 1 και 2 σε έναν κοινό τυποποιημένο μορφότυπο XML.
   Άρθρο 4
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 3 Ιανουαρίου 2018.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουνίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 173 της 12.6.2014, σ. 84.
   
      (2)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (ΕΕ L 173 της 12.6.2014, σ. 84).
   
      (3)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).
   
      ΠΑΡΑΡΤΗΜΑ I
      
         Μορφότυπος για τις εβδομαδιαίες εκθέσεις
      
      
         Πίνακας 1
      
      
         Εβδομαδιαίες εκθέσεις
      
      
                  {Ονομασία τόπου διαπραγμάτευσης}
                  {Αναγνωριστικός κωδικός τόπου διαπραγμάτευσης}
                  {Ημερομηνία στην οποία αναφέρεται η εβδομαδιαία έκθεση}
                  {Ημερομηνία και ώρα δημοσίευσης}
                  {Ονομασία σύμβασης παραγώγων επί εμπορευμάτων, δικαιώματος εκπομπής ή παραγώγου αυτού}
                  {Κωδικός προϊόντος τόπου διαπραγμάτευσης}
                  {Κατάσταση έκθεσης}
               
            
                   
               
               
                  Ένδειξη συμβόλου της ποσότητας της θέσης
               
               
                   
               
               
                  Επιχειρήσεις επενδύσεων ή πιστωτικά ιδρύματα
               
               
                  Επενδυτικά κεφάλαια
               
               
                  Λοιπά χρηματοπιστωτικά ιδρύματα
               
               
                  Εμπορικές επιχειρήσεις
               
               
                  Διαχειριστές με υποχρεώσεις συμμόρφωσης βάσει της οδηγίας 2003/87/ΕΚ
               
            
                  Θετικές
               
               
                  Αρνη τικές
               
               
                  Θετικές
               
               
                  Αρνη τικές
               
               
                  Θετικές
               
               
                  Αρνη τικές
               
               
                  Θετικές
               
               
                  Αρνη τικές
               
               
                  Θετικές
               
               
                  Αρνη τικές
               
            
                  Αριθμός θέσεων
               
               
                   
               
               
                  Που περιορίζουν τους κινδύνους που συνδέονται άμεσα με εμπορικές δραστηριότητες
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Λοιπές
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Συνολικές
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Αλλαγές σε σχέση με την προηγούμενη έκθεση (+/–)
               
               
                   
               
               
                  Που περιορίζουν τους κινδύνους που συνδέονται άμεσα με εμπορικές δραστηριότητες
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Λοιπές
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Συνολικές
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Ποσοστό των συνολικών ανοικτών θέσεων
               
               
                   
               
               
                  Που περιορίζουν τους κινδύνους που συνδέονται άμεσα με εμπορικές δραστηριότητες
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Λοιπές
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Συνολικές
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Αριθμός των προσώπων που κατέχουν θέση σε κάθε κατηγορία
               
               
                   
               
               
                   
               
               
                  Συνδυασμένες
               
               
                  Συνδυασμένες
               
               
                  Συνδυασμένες
               
               
                  Συνδυασμένες
               
               
                  Συνδυασμένες
               
            
                  Συνολικές
               
               
                   
               
               
                   
               
               
                   
               
               
                   
               
               
                   
               
            
         
      
         Πίνακας 2
      
      
         Πίνακας συμβόλων για τον πίνακα 3
      
      
                  ΣΥΜΒΟΛΟ
               
               
                  ΤΥΠΟΣ ΔΕΔΟΜΕΝΩΝ
               
               
                  ΟΡΙΣΜΟΣ
               
            
                  {ALPHANUM-n}
               
               
                  Έως n αλφαριθμητικοί χαρακτήρες
               
               
                  Πεδίο με ελεύθερο κείμενο.
               
            
                  {DECIMAL-n/m}
               
               
                  Δεκαδικός αριθμός με το πολύ n ψηφία συνολικά, εκ των οποίων το πολύ m ψηφία μπορεί να είναι κλασματικά ψηφία
               
               
                  Αριθμητικό πεδίο τόσο για θετικές όσο και για αρνητικές τιμές:
                  
                              —
                           
                           
                              σημείο υποδιαστολής:«.» (τελεία)·
                           
                        
                              —
                           
                           
                              οι αρνητικοί αριθμοί έχουν πρόσημο «–» (μείον).
                           
                        Κατά περίπτωση, οι τιμές στρογγυλοποιούνται και δεν περικόπτονται.
               
            
                  {DATEFORMAT}
               
               
                  Μορφότυπος ημερομηνίας ISO 8601
               
               
                  Οι ημερομηνίες έχουν τον εξής μορφότυπο:
                  YYYY-MM-DD.
               
            
                  {DATE_TIME_FORMAT}
               
               
                  Μορφότυπος ημερομηνίας και ώρας ISO 8601
               
               
                  
                              —
                           
                           
                              Ημερομηνία και ώρα με τον ακόλουθο μορφότυπο:
                              YYYY-MM-DDThh:mm:ss.ddddddZ.
                           
                        
                              —
                           
                           
                              «YYYY» είναι το έτος·
                           
                        
                              —
                           
                           
                              «MM» είναι ο μήνας·
                           
                        
                              —
                           
                           
                              «DD» είναι η ημέρα·
                           
                        
                              —
                           
                           
                              «T» — σημαίνει ότι πρέπει να χρησιμοποιείται το γράμμα «T»
                           
                        
                              —
                           
                           
                              «hh» είναι η ώρα·
                           
                        
                              —
                           
                           
                              «mm» είναι το λεπτό·
                           
                        
                              —
                           
                           
                              «ss.dddddd» είναι το δευτερόλεπτο και το κλάσμα του δευτερολέπτου·
                           
                        
                              —
                           
                           
                              Z είναι η συντονισμένη παγκόσμια ώρα UTC.
                           
                        Οι ημερομηνίες και οι ώρες πρέπει να αναφέρονται σε UTC.
               
            
                  {MIC}
               
               
                  4 αλφαριθμητικοί χαρακτήρες
               
               
                  Αναγνωριστικός κωδικός αγοράς, όπως ορίζεται στο ISO 10383
               
            
                  {INTEGER-n}
               
               
                  Ακέραιος αριθμός με το πολύ n ψηφία συνολικά
               
               
                  Αριθμητικό πεδίο τόσο για θετικές όσο και για αρνητικές ακέραιες τιμές.
               
            
         
      
         Πίνακας 3
      
      
         Πίνακας των πεδίων που πρέπει να αναφέρονται για κάθε παράγωγο επί εμπορευμάτων, δικαίωμα εκπομπής ή παράγωγο αυτού για τους σκοπούς του άρθρου 1
      
      
                  ΠΕΔΙΟ
               
               
                  ΛΕΠΤΟΜΕΡΕΙΕΣ ΠΟΥ ΠΡΕΠΕΙ ΝΑ ΑΝΑΦΕΡΟΝΤΑΙ
               
               
                  ΜΟΡΦΟΤΥΠΟΣ ΑΝΑΦΟΡΑΣ
               
            
                  Ονομασία τόπου διαπραγμάτευσης
               
               
                  Πεδίο που συμπληρώνεται με την πλήρη ονομασία του τόπου διαπραγμάτευσης.
               
               
                  {ALPHANUM-350}
               
            
                  Αναγνωριστικός κωδικός τόπου διαπραγμάτευσης
               
               
                  Πεδίο που συμπληρώνεται με τον κωδικό MIC τμήματος, σύμφωνα με το πρότυπο ISO 10383, του τόπου διαπραγμάτευσης. Εάν δεν υπάρχει κωδικός MIC τμήματος, χρησιμοποιείται ο κωδικός MIC λειτουργίας.
               
               
                  {MIC}
               
            
                  Ημερομηνία στην οποία αναφέρεται η εβδομαδιαία έκθεση
               
               
                  Πεδίο που συμπληρώνεται με την ημερομηνία που αντιστοιχεί στην Παρασκευή της ημερολογιακής εβδομάδας κατά την οποία κατέχεται η θέση.
               
               
                  {DATEFORMAT}
               
            
                  Ημερομηνία και ώρα δημοσίευσης
               
               
                  Πεδίο που συμπληρώνεται με την ημερομηνία και την ώρα κατά την οποία δημοσιεύεται η έκθεση στον δικτυακό τόπο του τόπου διαπραγμάτευσης.
               
               
                  {DATE_TIME_FORMAT}
               
            
                  Ονομασία σύμβασης παραγώγων επί εμπορευμάτων, δικαιώματος εκπομπής ή παραγώγου αυτού
               
               
                  Πεδίο που συμπληρώνεται με την ονομασία της σύμβασης παραγώγων επί εμπορευμάτων, του δικαιώματος εκπομπής ή του παραγώγου αυτού, που ταυτοποιείται με τον κωδικό προϊόντος τόπου διαπραγμάτευσης.
               
               
                  {ALPHANUM-350}
               
            
                  Κωδικός προϊόντος τόπου διαπραγμάτευσης
               
               
                  Πεδίο που συμπληρώνεται με έναν μοναδικό και αδιαμφισβήτητο αλφαριθμητικό αναγνωριστικό κωδικό που χρησιμοποιείται από τον τόπο διαπραγμάτευσης για την ομαδοποίηση συμβάσεων με διαφορετικές ημερομηνίες λήξης και τιμές άσκησης στο ίδιο προϊόν.
               
               
                  {ALPHANUM-12}
               
            
                  Κατάσταση έκθεσης
               
               
                  Ένδειξη για το αν η έκθεση είναι νέα ή εάν προηγούμενη έκθεση ακυρώνεται ή τροποποιείται.
                  Εφόσον ακυρώνεται ή τροποποιείται έκθεση που είχε υποβληθεί προηγουμένως, αποστέλλεται έκθεση που περιέχει όλα τα στοιχεία της αρχικής έκθεσης και η «Κατάσταση έκθεσης» επισημαίνεται ως «CANC».
                  Εφόσον υπάρχουν τροποποιήσεις, αποστέλλεται νέα έκθεση που περιέχει όλα τα στοιχεία της αρχικής με όλες τις απαραίτητες λεπτομέρειες που τροποποιήθηκαν και η «Κατάσταση έκθεσης» επισημαίνεται ως «AMND».
               
               
                  «NEWT»— Νέα
                  «CANC»— Ακύρωση
                  «AMND»— Τροποποίηση
               
            
                  Αριθμός θέσεων
               
               
                  Πεδίο που συμπληρώνεται με τη συνολική ποσότητα των ανοικτών θέσεων που κατέχονται την Παρασκευή στο τέλος της ημέρας διαπραγμάτευσης. Η ποσότητα πρέπει να εκφράζεται σε αριθμό παρτίδων (όταν τα όρια θέσης εκφράζονται σε παρτίδες) ή σε μονάδες του υποκείμενου μέσου.
                  Τα συμβόλαια δικαιωμάτων προαίρεσης, περιλαμβάνονται στο άθροισμα και αναφέρονται με βάση τη δέλτα-ισοδύναμη ονομαστική αξία.
               
               
                  {DECIMAL-15/2}
               
            
                  Ένδειξη συμβόλου της ποσότητας της θέσης
               
               
                  Το παρόν πεδίο συμπληρώνεται με τις μονάδες που χρησιμοποιούνται για την αναφορά του αριθμού των θέσεων.
               
               
                  «LOTS»— εάν η ποσότητα θέσεων εκφράζεται σε παρτίδες
                  ή
                  {ALPHANUM-25}— περιγραφή των μονάδων που χρησιμοποιούνται εάν η ποσότητα της θέσης εκφράζεται σε μονάδες του υποκείμενου μέσου
               
            
                  Αλλαγές σε σχέση με την προηγούμενη έκθεση (+/–)
               
               
                  Πεδίο που συμπληρώνεται με την ποσότητα θέσεων που αντανακλά την αύξηση ή τη μείωση της θέσης σε σχέση με την προηγούμενη Παρασκευή.
                  Στην περίπτωση μείωσης της θέσης, ο αριθμός εκφράζεται ως αρνητικός αριθμός με το πρόσημο «–» (μείον).
               
               
                  {DECIMAL-15/2}
               
            
                  Ποσοστό των συνολικών ανοικτών θέσεων
               
               
                  Πεδίο που συμπληρώνεται με το ποσοστό των συνολικών ανοικτών θέσεων τις οποίες αντιπροσωπεύουν οι θέσεις.
               
               
                  {DECIMAL-5/2}
               
            
                  Αριθμός των προσώπων που κατέχουν θέση σε κάθε κατηγορία
               
               
                  Πεδίο που συμπληρώνεται με τον αριθμό των προσώπων που κατέχουν θέση στην κατηγορία.
                  Εάν ο αριθμός των προσώπων που κατέχουν θέση στην κατηγορία είναι μικρότερος από τον αριθμό που ορίζεται στην κατ' εξουσιοδότηση πράξη της Επιτροπής σε σχέση με το άρθρο 58 παράγραφος 6 της MiFID II (1), το πεδίο συμπληρώνεται με «.» (τελεία).
               
               
                  {INTEGER-7}
                  ή
                  {ALPHANUM-1} εάν το πεδίο πρέπει να συμπληρωθεί με «.» (τελεία).
               
            
         (1)  Κατ' εξουσιοδότηση κανονισμός (ΕΕ) 2017/565 της Επιτροπής, της 25ης Απριλίου 2016, για τη συμπλήρωση της οδηγίας 2014/65/ΕΚ του Ευρωπαϊκού Κοινοβουλίου και του Συμβουλίου όσον αφορά τις οργανωτικές απαιτήσεις και τους όρους λειτουργίας των επιχειρήσεων επενδύσεων, καθώς και τους ορισμούς που ισχύουν για τους σκοπούς της εν λόγω οδηγίας (ΕΕ L 87 της 31.3.2017, σ. 1).
   
   
      ΠΑΡΑΡΤΗΜΑ II
      
         Μορφότυπος για τις καθημερινές εκθέσεις
      
      
         Πίνακας 1
      
      
         Πίνακας συμβόλων για τον πίνακα 2
      
      
                  ΣΥΜΒΟΛΟ
               
               
                  ΤΥΠΟΣ ΔΕΔΟΜΕΝΩΝ
               
               
                  ΟΡΙΣΜΟΣ
               
            
                  {ALPHANUM-n}
               
               
                  Έως n αλφαριθμητικοί χαρακτήρες
               
               
                  Πεδίο με ελεύθερο κείμενο.
               
            
                  {DECIMAL-n/m}
               
               
                  Δεκαδικός αριθμός με το πολύ n ψηφία συνολικά, εκ των οποίων το πολύ m ψηφία μπορεί να είναι κλασματικά ψηφία
               
               
                  Αριθμητικό πεδίο τόσο για θετικές όσο και για αρνητικές τιμές:
                  
                              —
                           
                           
                              σημείο υποδιαστολής:«.» (τελεία)·
                           
                        
                              —
                           
                           
                              οι αρνητικοί αριθμοί έχουν πρόσημο «–» (μείον).
                           
                        Κατά περίπτωση, οι τιμές στρογγυλοποιούνται και δεν περικόπτονται.
               
            
                  {DATEFORMAT}
               
               
                  Μορφότυπος ημερομηνίας ISO 8601
               
               
                  Οι ημερομηνίες έχουν τον εξής μορφότυπο:
                  YYYY-MM-DD.
               
            
                  {DATE_TIME_FORMAT}
               
               
                  Μορφότυπος ημερομηνίας και ώρας ISO 8601
               
               
                  
                              —
                           
                           
                              Ημερομηνία και ώρα με τον ακόλουθο μορφότυπο:
                              YYYY-MM-DDThh:mm:ss.ddddddZ.
                           
                        
                              —
                           
                           
                              «YYYY» είναι το έτος·
                           
                        
                              —
                           
                           
                              «MM» είναι ο μήνας·
                           
                        
                              —
                           
                           
                              «DD» είναι η ημέρα·
                           
                        
                              —
                           
                           
                              «T» — σημαίνει ότι πρέπει να χρησιμοποιείται το γράμμα «T»
                           
                        
                              —
                           
                           
                              «hh» είναι η ώρα·
                           
                        
                              —
                           
                           
                              «mm» είναι το λεπτό·
                           
                        
                              —
                           
                           
                              «ss.dddddd» είναι το δευτερόλεπτο και το κλάσμα του δευτερολέπτου·
                           
                        
                              —
                           
                           
                              Z είναι η συντονισμένη παγκόσμια ώρα UTC.
                           
                        Οι ημερομηνίες και οι ώρες πρέπει να αναφέρονται σε UTC.
               
            
                  {ISIN}
               
               
                  12 αλφαριθμητικοί χαρακτήρες
               
               
                  Κωδικός ISIN, όπως ορίζεται στο ISO 6166
               
            
                  {LEI}
               
               
                  20 αλφαριθμητικοί χαρακτήρες
               
               
                  Αναγνωριστικός κωδικός νομικής οντότητας, όπως ορίζεται στο ISO 17442
               
            
                  {MIC}
               
               
                  4 αλφαριθμητικοί χαρακτήρες
               
               
                  Αναγνωριστικός κωδικός αγοράς, όπως ορίζεται στο ISO 10383
               
            
                  {NATIONAL_ID}
               
               
                  35 αλφαριθμητικοί χαρακτήρες
               
               
                  Ο αναγνωριστικός κωδικός είναι εκείνος που ορίζεται στο άρθρο 6 του κατ' εξουσιοδότηση κανονισμού 2017/590 της Επιτροπής (1) για τις υποχρεώσεις γνωστοποίησης συναλλαγών, βάσει του άρθρου 26 του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (2) και του παραρτήματος II του εν λόγω κανονισμού.
               
            
                  {INTEGER-n}
               
               
                  Ακέραιος αριθμός με το πολύ n ψηφία συνολικά
               
               
                  Αριθμητικό πεδίο τόσο για θετικές όσο και για αρνητικές ακέραιες τιμές.
               
            
         
      
         Πίνακας 2
      
      
         Πίνακες των πεδίων που πρέπει να αναφέρονται για όλες τις θέσεις σε όλες τις προθεσμίες λήξης όλων των συμβάσεων για τους σκοπούς του άρθρου 2
      
      
                  ΠΕΔΙΟ
               
               
                  ΛΕΠΤΟΜΕΡΕΙΕΣ ΠΟΥ ΠΡΕΠΕΙ ΝΑ ΑΝΑΦΕΡΟΝΤΑΙ
               
               
                  ΜΟΡΦΟΤΥΠΟΣ ΑΝΑΦΟΡΑΣ
               
            
                  Ημερομηνία και ώρα υποβολής της έκθεσης
               
               
                  Πεδίο που συμπληρώνεται με την ημερομηνία και την ώρα κατά την οποία υποβάλλεται η έκθεση.
               
               
                  {DATE_TIME_FORMAT}
               
            
                  Αριθμός αναφοράς της έκθεσης
               
               
                  Πεδίο που συμπληρώνεται με τον μοναδικό αναγνωριστικό κωδικό που δίνεται από τον υποβάλλοντα και ο οποίος προσδιορίζει αδιαμφισβήτητα την έκθεση τόσο στον υποβάλλοντα όσο και στην παραλαμβάνουσα αρμόδια αρχή.
               
               
                  {ALPHANUM-52}
               
            
                  Ημερομηνία της ημέρας διαπραγμάτευσης της αναφερόμενης θέσης
               
               
                  Πεδίο που συμπληρώνεται με την ημερομηνία κατά την οποία η αναφερόμενη θέση κατέχεται κατά το κλείσιμο της ημέρας διαπραγμάτευσης στον οικείο τόπο διαπραγμάτευσης.
               
               
                  {DATEFORMAT}
               
            
                  Κατάσταση έκθεσης
               
               
                  Ένδειξη για το αν η έκθεση είναι νέα ή αν έκθεση που είχε υποβληθεί προηγουμένως ακυρώνεται ή τροποποιείται.
                  Εφόσον ακυρώνεται ή τροποποιείται έκθεση που είχε υποβληθεί προηγουμένως, αποστέλλεται έκθεση που περιέχει όλα τα στοιχεία της αρχικής έκθεσης και χρησιμοποιεί τον αριθμό αναφοράς της αρχικής έκθεσης και η «Κατάσταση έκθεσης» επισημαίνεται ως «CANC».
                  Εφόσον υπάρχουν τροποποιήσεις, αποστέλλεται νέα έκθεση που περιέχει όλα τα στοιχεία της αρχικής έκθεσης και χρησιμοποιεί τον αριθμό αναφοράς της αρχικής έκθεσης με όλες τις απαραίτητες λεπτομέρειες που τροποποιήθηκαν και η «Κατάσταση έκθεσης» επισημαίνεται ως «AMND».
               
               
                  «NEWT»— Νέα
                  «CANC»— Ακύρωση
                  «AMND»— Τροποποίηση
               
            
                  Αναγνωριστικός κωδικός της δηλούσας οντότητας
               
               
                  Αναγνωριστικός κωδικός της δηλούσας επιχείρησης επενδύσεων. Το πεδίο συμπληρώνεται με τον αναγνωριστικό κωδικό νομικής οντότητας (LEI) για τα νομικά πρόσωπα ή τον αριθμό εθνικής ταυτότητας {NATIONAL_ID} για τα φυσικά πρόσωπα τα οποία δεν διαθέτουν LEI.
               
               
                  {LEI}
                  ή
                  {NATIONAL_ID} — Φυσικά πρόσωπα
               
            
                  Αναγνωριστικός κωδικός του κατόχου της θέσης
               
               
                  Πεδίο που συμπληρώνεται με τον αναγνωριστικό κωδικό νομικής οντότητας (LEI) για τα νομικά πρόσωπα ή τον αριθμό εθνικής ταυτότητας {NATIONAL_ID} για τα φυσικά πρόσωπα τα οποία δεν διαθέτουν LEI. (Σημείωση: εάν η θέση κατέχεται ως κατά κυριότητα κατεχόμενη θέση της δηλούσας επιχείρησης, το παρόν πεδίο πρέπει να είναι ταυτόσημο με το πεδίο «Αναγνωριστικός κωδικός της δηλούσας οντότητας»).
               
               
                  {LEI}
                  ή
                  {NATIONAL_ID} — Φυσικά πρόσωπα
               
            
                  Διεύθυνση ηλεκτρονικού ταχυδρομείου του κατόχου της θέσης
               
               
                  Διεύθυνση ηλεκτρονικού ταχυδρομείου για γνωστοποιήσεις ζητημάτων σχετικών με τη θέση.
               
               
                  {ALPHANUM-256}
               
            
                  Αναγνωριστικός κωδικός της τελικής μητρικής οντότητας
               
               
                  Πεδίο που συμπληρώνεται με τον αναγνωριστικό κωδικό νομικής οντότητας (LEI) για τα νομικά πρόσωπα ή τον αριθμό εθνικής ταυτότητας {NATIONAL_ID} για τα φυσικά πρόσωπα τα οποία δεν διαθέτουν LEI. Σημείωση: το παρόν πεδίο μπορεί να είναι ταυτόσημο με το πεδίο «Αναγνωριστικός κωδικός της δηλούσας οντότητας» ή το πεδίο «Αναγνωριστικός κωδικός του κατόχου της θέσης», εάν η τελική μητρική οντότητα κατέχει κατά κυριότητα τις κατεχόμενες θέσεις της ή υποβάλλει η ίδια τις εκθέσεις της..
               
               
                  {LEI}
                  ή
                  {NATIONAL_ID} — Φυσικά πρόσωπα
               
            
                  Διεύθυνση ηλεκτρονικού ταχυδρομείου της τελικής μητρικής εταιρείας
               
               
                  Διεύθυνση ηλεκτρονικού ταχυδρομείου για την αλληλογραφία σε σχέση με τις συνολικές θέσεις.
               
               
                  {ALPHANUM-256}
               
            
                  Μητρική με καθεστώς οργανισμού συλλογικών επενδύσεων
               
               
                  Πεδίο όπου αναφέρεται κατά πόσον ο κάτοχος της θέσης είναι οργανισμός συλλογικών επενδύσεων που προβαίνει σε επενδυτικές αποφάσεις ανεξάρτητα από τη μητρική εταιρεία, όπως ορίζεται στο άρθρο 4 παράγραφος 2 του κατ' εξουσιοδότηση κανονισμού (ΕΕ) 2017/591 της Επιτροπής (3).
               
               
                  «TRUE»— ο κάτοχος της θέσης είναι οργανισμός συλλογικών επενδύσεων που προβαίνει σε ανεξάρτητες επενδυτικές αποφάσεις
                  «FALSE»— ο κάτοχος της θέσης δεν είναι οργανισμός συλλογικών επενδύσεων που προβαίνει σε ανεξάρτητες επενδυτικές αποφάσεις
               
            
                  Αναγνωριστικός κωδικός της σύμβασης που αποτελεί αντικείμενο διαπραγμάτευσης σε τόπους διαπραγμάτευσης
               
               
                  Αναγνωριστικός κωδικός του παραγώγου επί εμπορευμάτων, του δικαιώματος εκπομπής ή του παραγώγου αυτού. Βλέπε πεδίο «Αναγνωριστικός κωδικός τόπου διαπραγμάτευσης» για την αντιμετώπιση των συμβάσεων εξωχρηματιστηριακών παραγώγων που είναι οικονομικά ισοδύναμες με συμβάσεις που αποτελούν αντικείμενο διαπραγμάτευσης σε τόπους διαπραγμάτευσης.
               
               
                  {ISIN}
               
            
                  Κωδικός προϊόντος τόπου διαπραγμάτευσης
               
               
                  Πεδίο που συμπληρώνεται με έναν μοναδικό και αδιαμφισβήτητο αλφαριθμητικό αναγνωριστικό κωδικό που χρησιμοποιείται από τον τόπο διαπραγμάτευσης για την ομαδοποίηση συμβάσεων με διαφορετικές ημερομηνίες λήξης και τιμές άσκησης στο ίδιο προϊόν.
               
               
                  {ALPHANUM-12}
               
            
                  Αναγνωριστικός κωδικός τόπου διαπραγμάτευσης
               
               
                  Πεδίο που συμπληρώνεται με τον κωδικό MIC τμήματος, σύμφωνα με το πρότυπο ISO 10383, για θέσεις που έχουν δηλωθεί σχετικά με συμβάσεις στον τόπο διαπραγμάτευσης. Εάν δεν υπάρχει κωδικός MIC τμήματος, χρησιμοποιείται ο κωδικός MIC λειτουργίας.
                  Χρησιμοποιείται ο κωδικός MIC «ΧΧΧΧ» για θέσεις εκτός τόπου διαπραγμάτευσης σε οικονομικά ισοδύναμες συμβάσεις εξωχρηματιστηριακών παραγώγων.
                  Χρησιμοποιείται ο κωδικός MIC «XOFF» για εισηγμένα παράγωγα ή δικαιώματα εκπομπής που αποτελούν αντικείμενο διαπραγμάτευσης εκτός χρηματιστηρίων.
               
               
                  {MIC}
               
            
                  Είδος θέσης
               
               
                  Πεδίο στο οποίο αναφέρεται αν η θέση είναι σε συμβόλαια μελλοντικής εκπλήρωσης, δικαιώματα προαίρεσης, δικαιώματα εκπομπής ή παράγωγα αυτών, παράγωγα επί εμπορευμάτων που ορίζονται στο άρθρο 4 παράγραφος 1 σημείο 44) στοιχείο γ) της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου (4) ή οιοδήποτε άλλο είδος σύμβασης.
               
               
                  «OPTN»— Δικαιώματα προαίρεσης, συμπεριλαμβανομένων των χωριστά διαπραγματεύσιμων δικαιωμάτων προαίρεσης για είδη FUTR, SDRV ή OTHR, εξαιρουμένων των προϊόντων για τα οποία η δυνατότητα επιλογής είναι μόνο ένα ενσωματωμένο στοιχείο
                  «FUTR»— Συμβόλαια μελλοντικής εκπλήρωσης
                  «EMIS»— δικαιώματα εκπομπής και παράγωγα αυτών
                  «SDRV»— Παράγωγα επί εμπορευμάτων που ορίζονται στο άρθρο 4 παράγραφος 1 σημείο 44) στοιχείο γ) της οδηγίας 2014/65/ΕΕ
                  «OTHR»— κάθε άλλο είδος σύμβασης
               
            
                  Ληκτότητα της θέσης
               
               
                  Ένδειξη του κατά πόσον η λήξη της σύμβασης που περιλαμβάνει την αναφερόμενη θέση αφορά τον τρέχοντα μήνα ή όλους τους άλλους μήνες. Σημείωση: απαιτούνται χωριστές εκθέσεις για τους τρέχοντες μήνες και για όλους τους άλλους μήνες.
               
               
                  «SPOT»— λήξη κατά τον τρέχοντα μήνα, συμπεριλαμβανομένων όλων των θέσεων σε είδη θέσης EMIS και SRDV
                  «OTHR»— όλοι οι άλλοι μήνες
               
            
                  Ποσότητα της θέσης
               
               
                  Πεδίο που συμπληρώνεται με την καθαρή ποσότητα της θέσης που κατέχεται στο παράγωγο επί εμπορευμάτων, τα δικαιώματα εκπομπής ή παράγωγα αυτών εκφρασμένη είτε σε παρτίδες, όταν τα όρια θέσης εκφράζονται σε παρτίδες, είτε σε μονάδες του υποκείμενου μέσου.
                  Το παρόν πεδίο θα πρέπει να συμπληρώνεται με θετικό αριθμό για τις θετικές θέσεις και με αρνητικό αριθμό για τις αρνητικές θέσεις.
                  Εάν η θέση είναι σε παράγωγα επί εμπορευμάτων που ορίζονται στο άρθρο 4 παράγραφος 1 σημείο 44) στοιχείο γ) της οδηγίας 2014/65/ΕΕ, το παρόν πεδίο συμπληρώνεται με τον αριθμό των κατεχόμενων μεριδίων.
               
               
                  {DECIMAL-15/2}
               
            
                  Ένδειξη συμβόλου της ποσότητας της θέσης
               
               
                  Το παρόν πεδίο συμπληρώνεται με τις μονάδες που χρησιμοποιούνται για την αναφορά της ποσότητας της θέσης.
               
               
                  «LOTS»— εάν η ποσότητα εκφράζεται σε παρτίδες
                  {ALPHANUM-25}— περιγραφή των μονάδων που χρησιμοποιούνται εάν η ποσότητα εκφράζεται σε μονάδες του υποκείμενου μέσου
                  «UNIT»— εάν η ποσότητα της θέσης εκφράζεται σε αριθμό μεριδίων
               
            
                  Δέλτα-ισοδύναμη ονομαστική αξία της ποσότητας της θέσης
               
               
                  Αν το είδος της θέσης είναι «OPTN» ή δικαίωμα προαίρεσης σε «EMIS», τότε το παρόν πεδίο περιέχει τη δέλτα-ισοδύναμη ονομαστική αξία της ποσότητας της θέσης που αναφέρεται στο πεδίο «Ποσότητα της θέσης».
                  Το παρόν πεδίο θα πρέπει να συμπληρώνεται με θετικό αριθμό για θετικά δικαιώματα αγοράς («long calls») και αρνητικά δικαιώματα πώλησης («short puts») και με αρνητικό αριθμό για θετικά δικαιώματα πώλησης («long puts») και αρνητικά δικαιώματα αγοράς («short calls»).
               
               
                  {DECIMAL-15/2}
               
            
                  Ένδειξη σχετικά με το αν η θέση περιορίζει τον κίνδυνο που συνδέεται με εμπορική δραστηριότητα
               
               
                  Πεδίο στο οποίο πρέπει να αναφέρεται αν η θέση περιορίζει τον κίνδυνο σύμφωνα με το άρθρο 7 του κατ' εξουσιοδότηση κανονισμού (ΕΕ) 2017/591.
               
               
                  «TRUE»— η θέση περιορίζει τον κίνδυνο
                  «FALSE»— η θέση δεν περιορίζει τον κίνδυνο
               
            
         (1)  Κατ' εξουσιοδότηση κανονισμός (ΕΕ) 2017/590 της Επιτροπής, της 28ης Ιουλίου 2016, για τη συμπλήρωση του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για την αναφορά των συναλλαγών στις αρμόδιες αρχές (ΕΕ L 87 της 31.3.2017, σ. 449).
      
         (2)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (ΕΕ L 173 της 12.6.2014, σ. 84).
      
         (3)  Κατ' εξουσιοδότηση κανονισμός (ΕΕ) 2017/591 της Επιτροπής, της 1ης Δεκεμβρίου 2016, για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα για την εφαρμογή ορίων θέσεων σε παράγωγα επί εμπορευμάτων (ΕΕ L 87 της 31.3.2017, σ. 479).
      
         (4)  Οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ (ΕΕ L 173 της 12.6.2014, σ. 349).